### Beslutningstema

Under punktet ønskes tilkendegivelse af, hvad der kan meddeles BaneDanmark vedrørende [adresse] banen.

### Sagsfremstilling

Banedanmark har henvendt sig til Tønder Kommune vedrørende Tønder-Tinglev Banens nuværende og fremtidige status. Banedanmark har meddelt, at banen er kategoriseret som ”hvilende” jernbane, og der kan ikke uden videre ansøges om tildeling af kapacitet. De skriver, at en nedlæggelse af banen vil betyde, at Banedanmark kan fjerne strækningens nedslidte anlægselementer, og samtidig åbne op for muligheden for, at banetracéet kan anvendes som eksempelvis kommunal stiforbindelse eller faunakorridor med henblik på styrkelse af den lokale biodiversitet.

Sagen er således på ny er taget op internt i Banedanmark, og man er interesseret i at høre, om Tønder Kommune fastholder seneste udmelding af 10. maj 2019 (som henviser til høringssvar af 4. maj 2017), eller om Kommunen ikke længere har nogen indvendinger mod Banedanmarks arbejde mod nedlæggelse af banestrækningen Tønder-Tinglev.

I Tønder Kommune har sagen senest har været oppe politisk i Klima-, Vækst- og Udviklingsudvalget i forbindelse med at, kommunen afgav høringssvar den 10. maj 2023 til Trafikplan for den statslige jernbane. Høringssvaret er vedlagt og i dette svar står:

”Tønder-Tinglev banen har ikke været benyttet siden 2002. Det er Tønder Kommunes ønske, at der foretages en analyse og vurdering af mulighederne for fremtidig kørsel på strækningen. Dette til såvel gods som persontransport.” Der har ikke efterfølgende været politiske tilkendegivelser.

I forbindelse med URS opdatering af Porten til [adresse], har URS indsamlet de sønderjyske mål og ønsker på infrastrukturområdet. Opgaven med revision af de sønderjyske infrastrukturønsker blev sat i gang i 2022 som følge af den nationale ”Infrastrukturplan 2035” fra juni 2021. Infrastrukturgruppens medlemmer er hørt og interviewet undervejs. Der er lavet baggrundsinterview, research og gennemført møder med udvalgte folketingsmedlemmer og konsulenter. Tønder Kommune bidrog med ønsker til en bruttoliste til infrastrukturområdet herunder også med ønsket om genaktivering af Tønder-Tinglev banen. På URS mødet den 14. august 2024 prioriteredes for jernbanen

* Dobbeltspor Tinglev og Padborg igangsæt år 2029 (760 mio. kr. fra IP 2035)
* Opgradering af Esbjerg-Nieböll banen med signalprogram og bedre muligheder/køreplaner retning [adresse].
* Længere sigt: En fælles dansk-tysk jernbanestation/en køreplan med stop i [adresse] for internationale højhastighedstog med direkte tog mod [adresse] og Århus. (Tinglev er pt. grænsestation)
* Kapacitetsudvidelse af [adresse] i Padborg.
* Grøn omstilling Udbygge og styrke muligheder for Kombitrafik hvor mere gods overflyttes fra lastbil til tog, skib eller andre transportformer.

Tønder-Tinglev banen blev således ikke prioriteret i URS regi. I lighed med andre ikke prioriterede projekter kan parterne i URS i stedet hver især selv vælge at arbejde med disse.

Tilsvarende står det i Aabenraa Kommunes Kommuneplan, at "Banen mellem Tønder til Tinglev har ikke været i drift i flere år, dog er den ikke formelt nedlagt. Ifølge Banestyrelsen har strækningen status som godsbane. [adresse] er pt. spærret."

Det vurderes, at en forudsætning for, at der kan tages fornyet stillingtagen til sagen, skal dette gøres på et oplyst grundlag og at Banedanmarks derfor bedes redegøre for det fremtidige potentiale for strækningen og henvise til et analysegrundlag, der underbygger vurderingen af potentialet.

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | der rettes henvendelse til Banedanmark med ønske om at redegøre for strækningens potentiale. |

### Beslutning

Indstillingen godkendt med den tilføjelse, at der indarbejdes et afsnit om [adresse] status som NATO-havn og mulig betydning for infrastrukturen.